Roch Marc Christian Kaboré
Roch Marc Christian Kaboré (25-aprel 1957-yil) – Burkinabelik bankir va siyosatchi, 2015-yildan 2022-yilgacha Burkina-Faso prezidenti boʻlib ishlagan. 19941996-yillarda Burkina-Faso Bosh vaziri, 2002-2012-yillarda esa Burkina-Faso Milliy Assambleyasi Prezidenti boʻlgan. Kabore, shuningdek, 2014-yilda partiyadan ketgunga qadar Demokratiya va Taraqqiyot Kongressi (CDP) prezidenti boʻlgan. Oʻsha yili „Taraqqiyot uchun xalq harakati“ partiyasini tuzdi. Kabore 2015-yil noyabrida boʻlib oʻtgan umumiy saylovda birinchi turda koʻpchilik ovozni qoʻlga kiritib, prezident etib saylangan edi. Ishga kirishgach, 49 yil ichida harbiylar bilan hech qanday aloqasi boʻlmagan birinchi muvaqqat boʻlmagan prezident boʻldi. Kabore siyosiy karerasidan oldin bankir boʻlib ishlagan. 2022-yil 24-yanvarda davlat toʻntarishi paytida Kabore mansabidan chetlatildi va harbiylar tomonidan hibsga olindi. Harbiylar parlament, hukumat va konstitutsiya tarqatib yuborilganini eʼlon qildi.